# Luiso Berdejo

Luis Berdejo Arribas, més conegut com a Luiso Berdejo (Sant Sebastià, 1975) és un guionista i director de cinema basc. Va estudiar cinematografia a l'ECAM de Madrid.

## Carrera

Va començar escrivint i dirigint curtmetratges. El 2001 debutà amb ... ya no puede caminar, que va guanyar el premi al millor curtmetratge al Festival Almería en Corto al Barcelona Curt Ficcions, a l'Espoo Ciné International Film Festival i una menció especial al Festival de Cinema Internacional d'Ourense. El 2006 dirigí La guerra, que fou novament premiat al Festival d'Almeria i va guanyar el segon premi i el premi al millor guió al Festival de Cinema de l'Alfàs del Pi. alhora que fou nominat al Goya al millor curtmetratge de ficció. El seu següent curt, For(r)est in the Des(s)ert (2006) va guanyar el premi Ciutat d'Alcalà al Festival de Cinema d'Alcalá de Henares. i el premi al millor curtmetratge al Festival Internacional de Cinema Fantàstic de Catalunya.
L'èxit assolit li va permetre el 2008 dirigir a Hollywood el seu primer llargmetratge, The New Daughter, protagonitzat per Kevin Costner i Ivana Baquero. El 2013 va fer el guió de REC 3: Gènesi, que fou nominada al Gaudí a la millor pel·lícula en llengua no catalana. El mateix any dirigí Violet que fou nominada al Zabaltegi del Festival Internacional de Cinema de Sant Sebastià i al Premi Noves Visions del Festival de Sitges. Posteriorment ha treballat com a guionista de La trinchera infinita (2019), pel que fou nominat al Goya al millor guió original i al Premi Feroz al millor guió i va guanyar el premi del jurat al millor guió al Festival Internacional de Cinema de Sant Sebastià 2019. Posteriorment ha treballat en l'adaptació en guió de les novel·les de l'anomenada "Trilogia del Baztan'" de Dolores Redondo per a Atresmedia i la plataforma Netflix: El guardián invisible (estrenada el 2017), Legado en los huesos (estrenada el 2019) i Ofrenda a la tormenta (estrena prevista el 2020).

## Filmografia
### Com a director i guionista

* ... ya no puede caminar (curtmetratge, 2001)
* Diminutos de calvario (curtmetratge, 2002)
* La guerra (curtmetratge, 2005)
* For(r)est in the Des(s)ert (curtmetratge, 2006)
* Limoncello (curtmetratge, 2007)
* The New Daughter (2009)
* Violet (2013)
* Kalebegiak (pel·lícula col·lectiva, 2013)

### com a guionista

* REC (2007)
* Quarantine (2008)
* REC 3: Gènesi (2012)
* Tres 60 (2013)
* El guardián invisible (2017)
* La trinchera infinita (2019)
* Legado en los huesos (2019)

## Referències

* ↑ 1er Festival Internacional de Cortometraje "Almería en corto"
* ↑ El cortometraje «Madres», de Mario Iglesias, gana el festival de Cine de l'Alfàs del Pi, Levante-EMV, 16 de juliol de 2006
* ↑ 'For(r)est in the des(s)ert', y los cortos ganadores de Alcine36, espinof.com
* ↑ La película alemana «Réquiem» gana el festival de Sitges, La voz de Galicia, 14 d'octubre de 2006
* ↑ Luiso Berdejo debuta con Kevin Costner, 20 Minutos, 25 d'octubre de 2007
* ↑ "Violet" de Luiso Berdejo: amor, "polaroids" y otras utopías sobrenaturales, La Información, 26 de setembre de 2013
* ↑ 'La trinchera infinita' obtiene el Premio del Jurado a mejor guión, Europa Press, 28 de setembre de 2019
* ↑ La trinchera infinita al web dels Goya
* ↑ 'El guardián invisible', visitamos el rodaje de la adaptación de la Trilogía de Baztán, espinof.com, 17 d'abril de 2016
* ↑ Legado en los huesos a Fotogramas
* ↑ 'Ofrenda a la tormenta': Netflix lanza el tráiler de la esperada entrega final de la trilogía del Baztán, espinof.com, 2 de juliol de 2020

## Enllaços externs

* Luiso Berdejo a espinof.com